|  |  |
| --- | --- |
|  | **ΕΣΤΙΑ Σωµατείο Ιδιωτών Γενικών Οικογενειακών Ιατρών Ελλάδος**  Τέρµα Ηπείρου, 20300 Λουτράκι Κορινθίας  Τηλ 2744303030 - 6932364333  email: info@estia-familydoctors.gr - http://www.estia-familydoctors.gr |
| Διοικητικό Συµβούλιο  ΠΡΟΕΔΡΟΣ  Αθανάσιος Γιαννουλάκης  ΑΝΤΙΠΡΟΕΔΡΟΣ  Νικόλαος Καλαϊτζόγλου  ΓΕΝΙΚΗ ΓΡΑΜΜΑΤΕΑΣ  Δωροθέα Βουτσελά  ΕΙΔΙΚΟΣ ΓΡΑΜΜΑΤΕΑΣ  Γεώργιος Φιορέτος  ΤΑΜΙΑΣ  Αργύριος Αργυρίου  ΜΕΛΗ  Χαράλαµπος Βιττωράκης  Δηµήτριος Κουναλάκης | Λουτράκι, 9/6/2022  **ΔΕΛΤΙΟ ΤΥΠΟΥ**  Με ιδιαίτερη έκπληξη διαβάσαμε την από 6/6/2022 ανακοίνωση που εξέδωσε η Ένωση Παθολόγων Ελλάδος, η οποία επιδόθηκε σε ένα πρωτοφανές ρεσιτάλ συκοφαντίας σε βάρος των Γενικών Οικογενειακών Γιατρών , αναφέροντας κατ’ ακριβή αντιγραφή της ανακοίνωσης της ότι «Η ειδικότητα του Γ.Ι. δημιουργήθηκε για την κάλυψη θέσεων σε περιφερειακά ΚΥ και υπηρεσίες υπαίθρου, εξού και το ταχύρρυθμο και χωρίς εμβάθυνση της εκπαίδευσης τους.  Όσο σημαντική είναι η υγεία των παιδιών, όπου στο Ν/Σ αποκλείονται οι Γ.Ι., είναι και των ενηλίκων. «Πρότασή μας είναι να καλύπτονται θέσεις Προσωπικού Ιατρού από Παθολόγους και όπου αυτοί δεν επαρκούν από ΓΙ».»  Με αυτήν την ανακοίνωση όχι μόνον δεν τιμούν την ειδικότητα τους, αλλά με εν γνώση τους ψευδείς και υποτιμητικούς ισχυρισμούς , προκειμένου να προασπίσουν ιδιοτελή συμφέροντα, προσβάλλουν το σύνολο των Γενικών Οικογενειακών Ιατρών, δημιουργώντας ηθελημένα την αντίληψη στην κοινή γνώμη ότι η ειδικότητα του Γενικού Ιατρού στερείται «επαρκούς εκπαίδευσης», πλήττοντας έτσι βάναυσα την επαγγελματική μας αξιοπιστία και την επιστημονική μας επάρκεια . Κατανοούμε την αγωνία της Ένωσης Παθολόγων Ελλάδος να αναλάβουν κατ’ αποκλειστικότητα τον ρόλο του ΠΙ, ,όμως οι αγώνες στον πολύπαθο χώρο της Υγείας αγαπητοί καθόλα συνάδελφοι πρέπει να έχουν στο επίκεντρο τον ασθενή και όχι μικροσυμφέροντα , πρέπει να δίδονται με πάθος ,αλήθεια και ηθική κι όχι με ψεύδη και συκοφαντίες. Επειδή η καθολικού ψεύδους και υπερβάλλουσας κακοήθειας και θράσους ανακοίνωση της Ένωσης Παθολόγων Ελλάδος, εξαντλεί καταφανώς τα όρια της συκοφαντικής δυσφήμησης σε βάρος των Γενικών Ιατρών, αναμένουμε να πράξει το αυτονόητο και να ανακαλέσει το μέρος της ανακοίνωσης που μας αφορά. Μέχρι τότε, υπενθυμίζουμε στην Ένωση Παθολόγων Ελλάδος, ότι η ειδικότητα της Γενικής Ιατρικής δεν έγινε για να καλύψει κενά στην επαρχία ή στα ΠΙ ή στα ΚΥ ή στα ΤΕΠ. Η Ένωση Παθολόγων δείχνει να αγνοεί ότι οι ΓΟΙ εδώ και δεκαετίες ΠΑΓΚΟΣΜΙΩΣ είναι ο πυλώνας της ΠΦΥ. Ο Γενικός-Οικογενειακός ιατρός μετεκπαιδεύεται ΠΕΝΤΕ χρόνια στην ειδικότητα μετά το πτυχίο ιατρικής, όχι λιγότερα από ένα παθολόγο. Εκπαιδεύεται στα συχνά νοσήματα που απαντώνται εξωνοσοκομειακά, χρόνια και επείγοντα. Βλέπει τον ασθενή ολιστικά και συνδυάζει γνώσεις από πολλές ιατρικές ειδικότητες: Παθολογία, Καρδιολογία, Παιδιατρική, Γενική χειρουργική, Ορθοπεδική, ΩΡΛ, Γυναικολογία, Ψυχιατρική, Δερματολογία, Ουρολογία, Νευρολογία, Πνευμονολογία. Δεν αντικαθιστά τις άλλες ιατρικές ειδικότητες, συνεργάζεται με αυτές. Η ειδικότητα της Παθολογίας δεν είναι εκπαιδευμένη για την ΠΦΥ.  Ως ΕΣΤΙΑ δεν έχουμε πολεμική διάθεση και νοοτροπία και δεν ασχολούμαστε με συμπλεγματικές συμπεριφορές. Σε καμία περίπτωση όμως δεν θα μείνουμε αδρανείς απέναντι σε όποιον με ψεύδη και συκοφαντίες προσπαθεί να μειώσει τον ρόλο του Γενικού Οικογενειακού Ιατρού. Ως ΕΣΤΙΑ δεν θα πάψουμε να αγωνιζόμαστε για το σύνολο της ιατρικής περίθαλψης που παρέχουμε στο σύνολο των ασθενών μας. Ως ΕΣΤΙΑ παλεύουμε να φτιάξουμε τον κόσμο μας. Δεν κοιτάμε το συνδικάτο μας. Ως ΕΣΤΙΑ παλεύουμε για την υγεία του ασθενή μας και όχι με συναδέλφους. Ως ΕΣΤΙΑ θα συνεχίσουμε να παλεύουμε για να στηθεί μία καλύτερη Υγεία σε αυτήν την πολύπαθη χώρα. Θα συνεχίσουμε να παλεύουμε με ανεμόμυλους.  **«Αληθομυθέειν χρεών, ου πολυλογέειν».**  Ο Πρόεδρος Η Γενική Γραμματέας  Θάνος Γιαννουλάκης Δωροθέα Βουτσελά |